Document ID: 31986D0321

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Ιουνίου 1986
για την έγκριση τροποποίησης του προγράμματος σχετικά με τα νωπά οπωροκηπευτικά, αποξηραμένα και μεταποιημένα στην Ελλάδα, σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στην ελληνική γλώσσα είναι το μόνο αυθεντικό)
(86/321/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3827/85 (2), και ιδίως το άρθρο 5,
Εκτιμώντας:
ότι η ελληνική κυβέρνηση ανακοίνωσε, στις 22 Απριλίου 1985, τροποποίηση του προγράμματος που εγκρίθηκε με την απόφαση 81/515/ΕΟΚ της Επιτροπής (3) και αφορά την εμπορία και τη μεταποίηση των νωπών και αποξηραμένων οπωροκηπευτικών, και ότι παρέσχε συμπληρωματικά στοιχεία την 1η Απριλίου 1986·
ότι η πραγματοποίηση του τομεακού προγράμματος είχε θετικά αποτελέσματα στους τομείς των νωπών, ξηρών και μεταποιημένων οπωροκηπευτικών, αλλά ότι οι ανάγκες του εν λόγω τομέα δεν καλύφθηκαν επαρκώς και ότι, ως εκ τούτου, δικαιολογείται παράταση του εν λόγω προγράμματος·
ότι η τροποποίηση αυτή αποβλέπει στην προσαρμογή και την παράταση του εν λόγω προγράμματος έως το 1989· ότι ανταποκρίνεται στους στόχους και τους όρους του κανονισμού (ΕΟΚ) αριθ. 355/77·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η τροποποίηση του προγράμματος σχετικά με την εμπορία και τη μεταποίηση των νωπών οπωροκηπευτικών, που ανακοινώθηκε στις 22 Απριλίου 1985 και συμπληρώθηκε την 1η Απριλίου 1986 από την ελληνική κυβέρνηση, σύμφωνα με τον κανονισμό (ΕΟΚ) αριθ. 355/77.
Άρθρο 2
Η παρούσα απόφαση απευθύνεται στην Ελληνική Δημοκρατία.
Βρυξέλλες, 23 Ιουνίου 1986.

Labels: 18
17
4